**KÚPNA ZMLUVA č.**

uzatvorená podľa ustanovenia § 409 a nasl. zákona č. 513/1991 Zb. v znení neskorších predpisov (ďalej len **„Obchodný zákonník“**)

(ďalej len **„Zmluva“**)

**1. Zmluvné strany**

**Kupujúci: BAMIDA spol. s r. o.**

Sídlo: Košická 28 , 080 01 Prešov

Zastúpený: Ľuboš Baran , konateľ

IČO: 36 777 889

IČ DPH / DIČ: SK2022392372 / 2022392372

Bankové spojenie: UniCredit Bank Czech Republik and Slovakia , a. s.

IBAN: SK87 1111 0000 0014 0830 1012

Tel.: +421 903 772 516

E-mail: [lubos@bamida.sk](mailto:lubos@bamida.sk)

Zapísaný v: Obchodný register Okresného súdu Prešov, oddiel: Sro, vložka číslo: 18618/P

(ďalej len „Kupujúci“)

**Predávajúci\*:**

Sídlo\*:

Zastúpený\*:

IČO\*:

IČ DPH

Bankové spojenie\*:

IBAN\*:

Tel.\*:

E-mail\*:

Zapísaný v\*:

(ďalej len „Predávajúci“)

(ďalej spolu len „zmluvné strany“)

**Preambula**

Zmluvné strany sa dohodli na tom, že Predávajúci dodá Kupujúcemu predmet tejto zmluvy : **Vysokofrekvenčný zvárací stôl s dvoma pohyblivými hlavami** , v rámci projektu s názvom :

**„ Applied research for the improvement of acoustic properties of mobile noise barriers “, číslo projektu BIN 02\_2021\_024** , realizovaného projektu v rámci programu : „Rozvoj obchodu , inovácií a MSP“ spolufinancovaného z Finančného mechanizmu Európskeho hospodárskeho priestoru 2014 – 2021 a štátneho rozpočtu Slovenskej republiky.

Zmluvné strany sa dohodli, že Predávajúci dodá predmet zmluvy Kupujúcemu za podmienok upravených touto Zmluvou.

**2. Predmet zmluvy**

2.1. Predmetom zmluvy je úprava vzájomných práv a povinností zmluvných strán.

2.2. Predávajúci sa zaväzuje dodať Kupujúcemu vo svojom mene, na vlastné náklady a zodpovednosť v rozsahu a za podmienok dohodnutých v tejto zmluve tovar – **„Vysokofrekvenčný zvárací stôl s dvoma pohyblivými hlavami** **“** **,** ktorý je bližšie špecifikovaný v **Prílohe č. 1 – Technický list** a v **Prílohe č. 3 tejto Zmluvy: Technická špecifikácia** (ďalej len „Predmet kúpy“), ktorá je neoddeliteľnou súčasťou tejto Zmluvy a previesť na Kupujúceho vlastnícke právo k Predmetu kúpy.

2.3. Kupujúci sa touto Zmluvou zaväzuje Predmet kúpy prevziať a zaplatiť zaň Predávajúcemu dohodnutú kúpnu cenu stanovenú v článku 3. tejto Zmluvy.

**3. Kúpna cena**

3.1. Cena za Predmet kúpy je zmluvnými stranami dohodnutá v súlade so zákonom č. 18/1996 Z. z. v znení neskorších predpisov a vyhláškou MF SR č. 87/1996 Z. z., je v súlade  **je maximálna, nemenná a záväzná počas platnosti tejto Zmluvy.**

**V cene sú zahrnuté všetky náklady Predávajúceho súvisiace s dodaním Predmetu kúpy**, vrátane nákladov na dopravu na miesto dodania, vyloženie Predmetu kúpy, montáž Predmetu kúpy, clo a balenie, vykonanie všetkých východiskových odborných prehliadok, odborných skúšok a iných požiadaviek na bezpečnú prevádzku stanovenú platnou legislatívou EÚ a SR, uvedenie do prevádzky, dodanie návodov na obsluhu v slovenskom/českom jazyku, údržbu a zoznam chybových hlásení v slovenskom/ českom jazyku,

3.2. **Cena za dodanie Predmetu kúpy podľa tejto Zmluvy:**

|  |  |
| --- | --- |
| **Celková cena za Predmet kúpy bez DPH v EUR\*** |  |
| **DPH 20 % v EUR** |  |
| **Celková cena za Predmet kúpy vrátane DPH v EUR\*** |  |

**Slovom bez DPH\*: ............................................ EUR .**

DPH bude účtovať Predávajúci podľa platných predpisov.

3.3. Zmena dohodnutej kúpnej ceny podľa bodu 3.2. tohto článku Zmluvy je možná len vzájomnou dohodou zmluvných strán formou písomného dodatku k tejto Zmluve.

**4. Platobné podmienky a fakturácia**

4.1. Platby budú vykonávané bezhotovostným prevodom z účtu Kupujúceho na účet Predávajúceho uvedených v článku 1. tejto Zmluvy.

4.2. **Právo fakturovať kúpnu cenu vzniká Predávajúcemu po dodaní predmetu zmluvy.**

4.3 **Lehota splatnosti faktúry podľa bodu 4.2.tohto článku Zmluvy je dojednaná zmluvnými stranami na 60 dní od dátumu doručenia faktúry** **do sídla Kupujúceho uvedeného v článku 1. tejto Zmluvy**, ak sa obe zmluvné strany nedohodnú inak. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.

4.4. Faktúry musia mať predpísané náležitosti podľa zákona č. 222/2004 Z. z. o dani z pridanej hodnoty v znení neskorších predpisov a priložené doklady umožňujúce posúdiť oprávnenosť fakturácie. Faktúry budú predkladané v piatich vyhotoveniach (rovnopisoch) pre Kupujúceho.

Náležitosti faktúry:

a) označenie „faktúra“ a jej číslo,

b) identifikačné údaje Kupujúceho a Predávajúceho (IČO, DIČ, IČ DPH, sídlo, registrácia)

c) označenie banky a číslo účtu (IBAN), na ktorý sa má platiť, v súlade so Zmluvou

d) číslo Zmluvy a označenie fakturovanej dodávky,

e) deň vystavenia a odoslania faktúry a lehotu jej splatnosti, zdaniteľné plnenie,

f) fakturovaná suma,

g) náležitosti pre účely dane z pridanej hodnoty,

h) pečiatka a podpis oprávnenej osoby.

Pokiaľ vystavená faktúra nebude obsahovať všetky predpísané náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, bude neoprávnená alebo bude obsahovať nesprávne či neúplné údaje, Kupujúci je oprávnený ju vrátiť a Predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti a lehota splatnosti pre Kupujúceho začne plynúť až prevzatím nového, upraveného, resp. oprávnene vystaveného daňového dokladu.

V prípade chybne vystavených faktúr je Predávajúci povinný nedostatky odstrániť do 3 pracovných dní od doručenia písomnej výzvy Kupujúceho na odstránenie nedostatkov.

4.5. Súčasťou faktúry podľa bodu 4.2.3. tohto článku Zmluvy musí byť aj preberací protokol a dodací list (podpísané štatutárnymi zástupcami oboch zmluvných strán).

**5. Miesto a čas dodania a prevzatia tovaru**

5.1. Miestom dodania tovaru je : **areál spoločnosti BAMIDA spol. s r. o. , Prešov**

5.2. **Predávajúci je povinný písomne informovať Kupujúceho, že Predmet kúpy je pripravený k odoslaniu najmenej 10 pracovných dní pred jeho expedíciou.**

5.3. **Dodávka Predmetu kúpy podľa Prílohy č. 1 a Prílohy č. 3 tejto Zmluvy bude zo strany Predávajúceho vykonaná najneskôr do 8 mesiacov od účinnosti zmluvy.**

5.4. Prevzatie Predmetu kúpy bude Kupujúci potvrdzovať na dodacom liste, kde budú uvedené minimálne nasledovné údaje: predmet dodania, jednotková cena, množstvo, cena spolu, údaje potrebné pre DPH, výrobné číslo, dátum dodania, podpisy a pečiatky oboch zmluvných strán.

5.5. O odovzdaní a prevzatí Predmetu kúpy zmluvné strany spíšu protokol. Preberací protokol musí obsahovať údaje o množstve a druhu dodaného tovaru, výrobné čísla, číslo Zmluvy, na základe ktorej sa realizuje dodanie, dátum a miesto dodania, podpisy oprávnených zástupcov oboch zmluvných strán, identifikáciu osôb, ktoré boli poučené o používaní Predmetu kúpy, vady Predmetu kúpy zistené pri jeho preberaní a lehoty odstránenia vád.

Po úspešnej skúšobnej prevádzke spíšu zmluvné strany protokol o úspešnom vykonaní skúšobnej prevádzky.

5.6. Preberacie protokoly, ako aj dodací list budú vyhotovené v 2 origináloch, každá zo zmluvných strán obdrží jedno vyhotovenie.

5.7. Dopravu na miesto určené Kupujúcim zabezpečuje Predávajúci na vlastné náklady tak, aby bola zabezpečená dostatočná ochrana Predmetu kúpy pred jeho poškodením a znehodnotením.

5.8. Kupujúci má právo odmietnuť prevzatie dodaného Predmetu kúpy alebo vrátiť Predmet kúpy na náklady Predávajúceho v prípade, že sa Predmet kúpy nezhoduje s predloženou ponukou Predávajúceho, ak nemá vlastnosti dohodnuté v Zmluve, nie sú predložené doklady k prevzatiu alebo je viditeľne poškodený.

**6. Nadobudnutie vlastníckeho práva k tovaru**

6.1. Vlastnícke právo na Predmet kúpy dodaný podľa podmienok špecifikovaných v tejto Zmluve prechádza na Kupujúceho dňom zaplatenia kúpnej ceny.

6.2. Kupujúci sa zaväzuje nepostúpiť Predmet kúpy tretím osobám ani vykonávať na ňom nevratné zásahy pred nadobudnutím vlastníckeho práva.

**7. Zodpovednosť za vady a záruky**

7.1. Predávajúci ručí za to, že Predmet kúpy má v dobe prevzatia zmluvne dohodnuté vlastnosti, že zodpovedá technickým normám a predpisom Slovenskej republiky, a že nemá vady, ktoré by rušili alebo znižovali hodnotu alebo schopnosť jeho používania.

7.2. Predávajúci zodpovedá i za to, že sa dodané množstvo zhoduje s údajmi v sprievodných dokladoch.

7.3**.** Predávajúci poskytne Kupujúcemu záručnú dobu na Predmet kúpy 12 mesiacov, ktorá začne plynúť podpísaním preberacieho protokolu .

7.4. Za vady, ktoré vznikli, resp. vyšli najavo v záručnej dobe, nezodpovedá Predávajúci iba vtedy, ak boli spôsobené používaním Predmetu kúpy v rozpore s návodom na obsluhu dodaným výrobcom alebo nevhodnými prevádzkovými podmienkami, ktoré nezapríčinil Predávajúci.

7.5. Prípadné vady Predmetu kúpy bude Kupujúci reklamovať písomnou formou u Predávajúceho bez zbytočného odkladu po zistení vady.

7.6. Riadne reklamované vady je Predávajúci povinný začať odstraňovať v lehote do 3 pracovných dní.

7.7. Ak sa preukáže, že vada Predmetu kúpy je neodstrániteľná, Predávajúci sa zaväzuje dodať náhradný tovar zodpovedajúcej kvality.

7.8. V prípade oprávnenej reklamácie sa záručná doba predlžuje o dobu, po ktorú bola odstraňovaná vada.

7.9. Kupujúci má právo zabezpečiť odstránenie vád na Predmete kúpy, za ktoré zodpovedá Predávajúci, inou osobou na náklady Predávajúceho, ak Predávajúci po oznámení zistených vád vady neodstránil do 10 pracovných dní.

**8. Zmluvné pokuty a úroky z omeškania**

8.1. Ak sa Predávajúci dostane do omeškania s dodaním Predmetu kúpy uvedeným v objednávke, je Kupujúci oprávnený požadovať zaplatenie zmluvnej pokuty vo výške 0,1 % z kúpnej ceny nedodaného Predmetu kúpy za každý, aj začatý deň omeškania.

8.2. Zmluvnú pokutu vo výške 0,1 % z celkovej kúpnej ceny za Predmet kúpy za každý deň omeškania je Kupujúci oprávnený vyúčtovať Predávajúcemu aj v prípade, že tento nezačne s odstraňovaním riadne reklamovaných vád a/alebo ich neodstráni v dohodnutých lehotách.

8.3. Zmluvná pokuta je splatná v plnom rozsahu do 15 dní od prvej písomnej výzvy Kupujúceho a bude splnená pripísaním peňažných prostriedkov vo výške zmluvnej pokuty na účet Kupujúceho.

8.4. Pri omeškaní s plnením dodávok o viac ako 30 dní má Kupujúci právo od nesplnených dodávok odstúpiť bez úhrady vzniknutých nákladov Predávajúcemu.

8.5. Pri nesplatení faktúry v zmluvne dohodnutom termíne splatnosti, uplatní oprávnená strana nárok na zaplatenie úroku z omeškania vo výške 0,1 % z fakturovanej čiastky za každý, aj začatý deň omeškania.

8.6. Úrok z omeškania pri nesplatení faktúry v lehote splatnosti je splatný v plnom rozsahu do 15 dní od prvej písomnej výzvy Predávajúceho a bude splnený pripísaním peňažných prostriedkov vo výške úroku z omeškania na účet Predávajúceho.

8.7. Ustanoveniami o zmluvnej pokute nie je dotknutý prípadný nárok na náhradu škody v celom rozsahu, ktorá vznikne zmluvnej strane z nesplnenia povinností upravených Zmluvou druhou zmluvnou stranou, ktoré sú zmluvnou pokutou zabezpečené.

8.8. V sporných prípadoch sa zmluvné strany riadia ustanoveniami Obchodného zákonníka a inými všeobecne záväznými právnymi predpismi.

**9. Práva a povinnosti zmluvných strán**

9.1. Predávajúci je povinný:

1. dodať Predmet kúpy riadne a včas za použitia postupov zodpovedajúcich platným právnym predpisom, technickým normám vzťahujúcim sa k Predmetu kúpy,
2. dodržiavať pri dodaní Predmetu kúpy ustanovenia tejto Zmluvy, riadiť sa dohodami zmluvných strán,
3. písomne informovať Kupujúceho o skutočnostiach, ktoré by mali vplyv na plnenie Zmluvy, a to bezodkladne, najneskôr nasledujúci pracovný deň odo dňa, keď skutočnosť nastane alebo Predávajúci zistí, že by mohla nastať,
4. odstrániť prípadné vady a nedostatky na Predmete kúpy na svoje náklady,
5. pri odovzdávaní Predmetu kúpy predviesť funkčnosť dodaného Predmetu kúpy a protokolárne ho odovzdať štatutárnemu zástupcovi Kupujúceho v mieste dodania Predmetu kúpy.

9.2. Kupujúci je povinný na výzvu Predávajúceho prevziať Predmet kúpy v dohodnutom termíne na dohodnutom mieste podľa tejto Zmluvy.

9.3. Predávajúci sa zaväzuje pri inštalácii a prípadnej montáži na mieste dodávky nepoškodiť a nezničiť priestory Kupujúceho.

9.4. Dodávateľ sa zaväzuje , že umožní všetkým kontrolným subjektom , vrátane Ministerstva investícií , regionálneho rozvoja a informatizácie Slovenskej republiky , Ministerstva financií Slovenskej republiky , Úradu pre finančný mechanizmus , Ministerstva zahraničných vecí Nórskeho kráľovstva , Výboru pre finančný mechanizmus , Úradu generálneho audítora Nórskeho kráľovstva a ďalších kontrolným orgánom a orgánom oprávneným na výkon kontroly v zmysle príslušných právnych predpisov SR , ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy , a to po celú dobu povinnej archivácie týchto dokumentov , určenou v súlade s platnými právnymi predpismi SR.

* 1. Predávajúci v Prílohe č. 2 tejto Zmluvy – Zoznam subdodávateľov uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do RPVS.

**10. Odstúpenie od Zmluvy**

10.1. Od Zmluvy môže odstúpiť každá zo zmluvných strán v prípade podstatného porušenia zmluvnej povinnosti.

10.2. Za podstatné porušenie zmluvnej povinnosti na strane Predávajúceho považujú zmluvné strany:

1. opakované nedodržanie dodacej lehoty,
2. opakované chybné dodávky zmluvne dohodnutého Predmetu kúpy,
3. nedodržanie ustanovení o poskytnutej záruke,
4. nedodržanie zmluvnej ceny uvedenej v tejto Zmluve,
5. ak Predávajúci bude preukázateľne realizovať Predmet kúpy v rozpore s dohodnutými podmienkami tejto Zmluvy, ak ide o vady, na ktoré bol písomne upozornený a ktoré napriek tomu neodstránil v primeranej poskytnutej lehote.

Za podstatné porušenie zmluvnej povinnosti na strane Kupujúceho považujú zmluvné strany:

1. opakované nedodržanie termínu splatnosti faktúr podľa tejto Zmluvy.

10.3. Pod pojmom „opakované“ zmluvné strany rozumejú 2-krát po sebe idúce porušenie dohodnutej povinnosti.

10.4 Za podstatné porušenie zmluvnej povinnosti sa považuje aj prípad, ak Predávajúci alebo subdodávateľ , nebol v čase uzavretia a počas plnenia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora .

10.5. Úplná alebo čiastočná zodpovednosť zmluvnej strany je vylúčená v prípadoch zásahu vyššej moci a úradných miest.

10.6. Odstúpenie od Zmluvy musí byť druhej zmluvnej strane oznámené písomne.

10.7. Kupujúci môže odstúpiť od časti tejto Zmluvy, avšak iba so súhlasom Predávajúceho.

10.8. Kupujúci má právo odstúpiť od Zmluvy bez udania iného dôvodu v nadväznosti na doručenie správy z finančnej kontroly príslušného verejného obstarávania, ktorou poskytovateľ nenávratného finančného príspevku neschváli predmetné verejné obstarávanie. V prípade záporného výsledku kontroly verejného obstarávania sa zmluvné strany dohodli, že táto Zmluva sa od počiatku zrušuje. Predávajúci vyhlasuje, že si neuplatní u Kupujúceho žiadny nárok na prípadnú vzniknutú škodu.

10.9. V prípade odstúpenia od zmluvy zanikajú všetky práva a povinnosti zmluvných strán, zostávajú však zachované nároky na náhradu škody vzniknutej v priamej súvislosti s porušením zmluvných povinností.

10.10. Odstúpením od Zmluvy sa Zmluva od začiatku zrušuje.

10.11. Všetky ostatné práva a povinnosti vyplývajúce z tejto Zmluvy sa budú riadiť príslušnými ustanoveniami Obchodného zákonníka a s ním súvisiacimi predpismi.

**11. Záverečné ustanovenia**

11.1. Táto Zmluva sa môže meniť a dopĺňať len formou písomných, vzostupne očíslovaných, podpísaných a datovaných dodatkov, na základe súhlasu oboch zmluvných strán. Pre platnosť dodatkov k tejto zmluve sa vyžaduje dohoda o celom obsahu. Len tak sa dodatok stáva súčasťou Zmluvy.

11.2. Právne vzťahy, ktoré touto Zmluvou nie sú upravené sa riadia príslušnými ustanoveniami Obchodného zákonníka a ďalších všeobecne záväzných právnych predpisov.

11.3. Všetky spory vyplývajúce z tejto Zmluvy, alebo vzniknuté v súvislosti s ňou, budú zmluvné strany riešiť predovšetkým vzájomnou dohodou.

11.4. Zmluvné strany sa dohodli, že všetky spory, ktoré medzi nimi vznikli alebo ktoré medzi nimi vzniknú z právnych vzťahov vyplývajúcich z tejto Zmluvy alebo v súvislosti s ňou, vrátane sporov o platnosť, výklad, zrušenie Zmluvy a právnych úkonov strán, budú prejednávať a rozhodovať výlučne príslušné súdy Slovenskej republiky.

11.5. Ak sa pri dňoch neuvádza či sa jedná o deň pracovný alebo kalendárny, zmluvné strany sa dohodli, že ide o deň kalendárny.

11.6. Nedeliteľnou súčasťou tejto zmluvy sú nasledujúce prílohy:

**- Príloha č. 1: Technický list**

**- Príloha č. 2: Zoznam subdodávateľov.**

**- Príloha č. 3: Technická špecifikácia**

11.7. Obe zmluvné strany sa zaväzujú písomne oznámiť všetky zmeny údajov dôležitých pre bezproblémové plnenie Zmluvy druhej zmluvnej strane.

11.8. Zmluvné strany potvrdzujú, že Zmluva vrátane jej platných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu, na dôkaz čoho zmluvu vlastnoručne podpísali.

11.9. Zmluva je vyhotovená v 4 vyhotoveniach, z ktorých Predávajúci obdrží 2 vyhotovenia a Kupujúci 2 vyhotovenia.

11.10. Zmluva nadobúda platnosť a účinnosť dňom jej podpisu oboma zmluvnými stranami.

V Prešove, dňa .......................... V ............., dňa ..........................

Za Kupujúceho: Za Predávajúceho:

................................................................... ....................................................

**Ľuboš Baran**

konateľ, BAMIDA spol. s r. o.